Eiendomsselskapet.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Utbedring tak Karjolen er sluttført.
* Etter branninspeksjon er vi pålagt å installere magnetholdere på 9 branndører i Karjolen.
* Momarken vil av Eidsberg kommune bli pålagt noen utbedringer av kummer på publikumssiden. Før disse er undersøkt nærmere, kjenner vi ikke mulige utbedringskostnader.
* Momarkens høringsuttalelse til kommuneplanens arealdel som støttes av ØLS.
* Momarken har fått utleid et kontor i tidligere Momarkedsseksjonen til Bravida.
* Skilt med lokaler til leie settes opp ved innkjøring markedsplassen.

Orienteringen ble tatt til etterretning.

Regnskapsrapport pr mars.

Forhåndsutsendt rapport ble kommentert av daglig leder. Rapporten med kommentarer ble tatt til etterretning.

Amatørstall.

Vi har mottatt søknad fra Arbeidsgruppa Amatørstall Momarken om å få omdisponere deler av stall 5 til amatørstall. Det ble avholdt befaring og møte på Momarken 16-04.

Styret var positive til at Arbeidsgruppa kunne jobbe videre med planene på betingelser som ble framlagt på møtet 16-04.

Eventuelt.

Banearbeiderenes arbeidstøy på løpsdager bør være Momarken-profilert.